# Uradni list C 136A/2019

| | ISSN 1977-1045 |
| --- | --- |
| Uradni list
  Evropske unije | C 136A |
| | |
| Slovenska izdaja | Informacije in objave | Letnik 6212. april 2019 |

ISSN 1977-1045

Uradni list

Evropske unije

C 136A

Slovenska izdaja

Informacije in objave

Letnik 6212. april 2019

---

| Vsebina | Stran |
| --- | --- |
| | V   Objave |
| | UPRAVNI POSTOPKI |
| | Agencija Evropske unije za operativno upravljanje obsežnih informacijskih sistemov s področja svobode, varnosti in pravic |
| 2019/C 136 A/01 | Razpis za prosto delovno mesto — Št. sklica: eu-LISA/19/TA/AD13/4.1 | 1 |

Vsebina

Stran

V   Objave

UPRAVNI POSTOPKI

Agencija Evropske unije za operativno upravljanje obsežnih informacijskih sistemov s področja svobode, varnosti in pravic

2019/C 136 A/01

Razpis za prosto delovno mesto — Št. sklica: eu-LISA/19/TA/AD13/4.1

1

---

| SL | |
| --- | --- |

SL

---

V Objave

UPRAVNI POSTOPKI

Agencija Evropske unije za operativno upravljanje obsežnih informacijskih sistemov s področja svobode, varnosti in pravic

| 12.4.2019 | SL | Uradni list Evropske unije | CA 136/1 |
| --- | --- | --- | --- |

12.4.2019

SL

Uradni list Evropske unije

CA 136/1

---

RAZPIS ZA PROSTO DELOVNO MESTO

Št. sklica: eu-LISA/19/TA/AD13/4.1

(2019/C 136 A/01)

| Delovno mesto: | Namestnik izvršnega direktorja |
| --- | --- |
| Funkcionalna skupina/razred/delovno mesto: | Začasni uslužbenec/AD 13/namestnik izvršnega direktorja |
| Kraj: | Talin, Estonija |
| Datum začetka: | Čim prej |
| Stopnja varnostnega dovoljenja za dostop do tajnih podatkov: | TRÈS SECRET UE/EU TOP SECRET (1) |
| Rok za prijavo | 21. maj 2019
   (2)
  ob 23.59 po vzhodnoevropskem času in 22.59 po srednjeevropskem času |

Delovno mesto:

Namestnik izvršnega direktorja

Funkcionalna skupina/razred/delovno mesto:

Začasni uslužbenec/AD 13/namestnik izvršnega direktorja

Kraj:

Talin, Estonija

Datum začetka:

Čim prej

Stopnja varnostnega dovoljenja za dostop do tajnih podatkov:

TRÈS SECRET UE/EU TOP SECRET (1)

Rok za prijavo

21. maj 2019
   (2)
  ob 23.59 po vzhodnoevropskem času in 22.59 po srednjeevropskem času

1.   PODATKI O AGENCIJI

Kandidate vabimo, da se prijavijo na zgoraj navedeno delovno mesto pri Agenciji Evropske unije za operativno upravljanje obsežnih informacijskih sistemov s področja svobode, varnosti in pravice (eu-LISA) (v nadaljnjem besedilu: „agencija eu-LISA“ali „agencija“). Agencija eu-LISA je bila ustanovljena leta 2011, nova uredba (3) o agenciji pa je začela veljati 11. decembra 2018.

Sedež agencije je v Talinu v Estoniji. Naloge v zvezi z razvojem in operativnim upravljanjem zdajšnjih in prihodnjih sistemov se izvajajo v Strasbourgu v Franciji. Agencija eu-LISA ima tudi podporno lokacijo v kraju Sankt Johann im Pongau v Avstriji in urad za zvezo v Bruslju v Belgiji.

Agencija eu-LISA je pristojna za dolgoročno operativno upravljanje evropske podatkovne zbirke za primerjavo prstnih odtisov prosilcev za azil (Eurodac) (4), druge generacije schengenskega informacijskega sistema (SIS II) (5) in vizumskega informacijskega sistema (VIS) (6). Ti sistemi so bistveni za normalno delovanje schengenskega območja, učinkovito upravljanje zunanjih meja ter izvajanje skupne azilne in vizumske politike EU. Agencija bo morda postala odgovorna tudi za pripravo, razvoj in operativno upravljanje drugih obsežnih informacijskih sistemov s področja svobode, varnosti in pravice, če bo tako določeno z ustreznimi zakonodajnimi instrumenti, ki temeljijo na členih 67 do 89 Pogodbe o delovanju Evropske unije (PDEU). Od decembra 2017 je agencija odgovorna za razvoj in operativno upravljanje evropskega sistema vstopa/izstopa (SVI) (7). Agenciji je bil 9. oktobra 2018 zaupan razvoj in operativno upravljanje evropskega sistema za potovalne informacije in odobritve (ETIAS) (8). Agenciji bo morda poverjena tudi skrb za centraliziran sistem za določitev držav članic, ki imajo informacije o obsodbah državljanov tretjih držav in oseb brez državljanstva, za dopolnitev in podporo evropskega informacijskega sistema kazenskih evidenc (ECRIS-TCN) (9), če sozakonodajalca sprejmeta zahtevani pravni instrument. Agenciji bo, če bodo sprejeti ustrezni zakonodajni instrumenti, zaupan tudi razvoj interoperabilnostnih rešitev med obsežnimi informacijskimi sistemi, kot je predvideno v predlogih o interoperabilnosti iz decembra 2017 (10).

Glavna naloga agencije eu-LISA je zagotoviti učinkovito, varno in neprekinjeno delovanje navedenih sistemov IT. Agencija je odgovorna tudi za sprejetje potrebnih ukrepov za zagotovitev varnosti sistemov in podatkov v teh sistemih.

Poleg teh operativnih nalog je agencija eu-LISA pristojna za upravljanje informacij in komunikacij, da se javnosti in zainteresiranim stranem zagotovijo hitre, objektivne, zanesljive in razumljive informacije o njenem delu. Agencija je hkrati odgovorna tudi za poročanje, objavljanje, spremljanje in organizacijo posebnih usposabljanj o tehnični uporabi sistemov, izvajanje pilotnih programov na podlagi posebnih in natančnih zahtev Evropske komisije ter spremljanje raziskav, pomembnih za operativno upravljanje sistemov.

Informacije o agenciji so na voljo na njenem spletišču: https://www.eulisa.europa.eu/

2.   NALOGE in DOLŽNOSTI

Namestnik izvršnega direktorja agencije eu-LISA poroča izvršnemu direktorju agencije in mu pomaga pri izvajanju njegovih nalog, zlasti pri naslednjem:

| — | nudenje pomoči in nadomeščanje ob njegovi odsotnosti, |
| --- | --- |

—

nudenje pomoči in nadomeščanje ob njegovi odsotnosti,

| — | vsakodnevno upravljanje agencije, vključno s spremljanjem izvajanja notranjih politik, postopkov in smernic, ki zagotavljajo delovanje v skladu z mandatom, cilji in poslanstvom agencije, |
| --- | --- |

—

vsakodnevno upravljanje agencije, vključno s spremljanjem izvajanja notranjih politik, postopkov in smernic, ki zagotavljajo delovanje v skladu z mandatom, cilji in poslanstvom agencije,

| — | nadzorovanje operativnih dejavnosti agencije v skladu z uredbo o agenciji eu-LISA in pod vodstvom izvršnega direktorja, |
| --- | --- |

—

nadzorovanje operativnih dejavnosti agencije v skladu z uredbo o agenciji eu-LISA in pod vodstvom izvršnega direktorja,

| — | priprava programskega dokumenta in predstavitev letnega proračuna agencije eu-LISA ter drugih strateških in operativnih dokumentov, kot je zahtevano, ter nadzor nad njihovim izvajanjem, |
| --- | --- |

—

priprava programskega dokumenta in predstavitev letnega proračuna agencije eu-LISA ter drugih strateških in operativnih dokumentov, kot je zahtevano, ter nadzor nad njihovim izvajanjem,

| — | zastopanje agencije v odnosih z Evropsko komisijo, Evropskim parlamentom, Svetom in drugimi ustreznimi organi EU na zahtevo izvršnega direktorja, |
| --- | --- |

—

zastopanje agencije v odnosih z Evropsko komisijo, Evropskim parlamentom, Svetom in drugimi ustreznimi organi EU na zahtevo izvršnega direktorja,

| — | vzpostavitev in vzdrževanje učinkovitih delovnih odnosov z organi za upravljanje agencije eu-LISA, tj. z upravnim odborom in svetovalnimi skupinami, |
| --- | --- |

—

vzpostavitev in vzdrževanje učinkovitih delovnih odnosov z organi za upravljanje agencije eu-LISA, tj. z upravnim odborom in svetovalnimi skupinami,

| — | razvoj in lajšanje sodelovanja med agencijo eu-LISA in drugimi zadevnimi agencijami EU, mednarodnimi organizacijami in zadevnimi nacionalnimi organi, kot je potrebno za izvajanje mandata in operativnih dejavnosti agencije, |
| --- | --- |

—

razvoj in lajšanje sodelovanja med agencijo eu-LISA in drugimi zadevnimi agencijami EU, mednarodnimi organizacijami in zadevnimi nacionalnimi organi, kot je potrebno za izvajanje mandata in operativnih dejavnosti agencije,

| — | izvajanje vseh drugih nalog, ki jih dodeli ali prenese izvršni direktor. |
| --- | --- |

—

izvajanje vseh drugih nalog, ki jih dodeli ali prenese izvršni direktor.

3.   ZAHTEVANE KVALIFIKACIJE IN IZKUŠNJE

3.1   Pogoji za prijavo

Kandidati, ki bodo do izteka roka za prijavo izpolnjevali naslednje formalne pogoje, bodo upravičeni do zaposlitve in uvrščeni v naslednji krog izbora:

| 3.1.1 | stopnja izobrazbe, ki ustreza z diplomo potrjenemu zaključenemu univerzitetnemu študiju, ki običajno traja štiri leta ali več,
  ali
  stopnja izobrazbe, ki ustreza z diplomo potrjenemu zaključenemu univerzitetnemu študiju, ki mu sledijo vsaj enoletne ustrezne delovne izkušnje, če študij običajno traja vsaj tri leta;


  Opomba: upoštevajo se samo kvalifikacije, ki so bile podeljene v državah članicah EU ali za katere so organi v navedenih državah članicah izdali potrdila o enakovrednosti. |
| --- | --- |

3.1.1

stopnja izobrazbe, ki ustreza z diplomo potrjenemu zaključenemu univerzitetnemu študiju, ki običajno traja štiri leta ali več,

ali

stopnja izobrazbe, ki ustreza z diplomo potrjenemu zaključenemu univerzitetnemu študiju, ki mu sledijo vsaj enoletne ustrezne delovne izkušnje, če študij običajno traja vsaj tri leta;

Opomba: upoštevajo se samo kvalifikacije, ki so bile podeljene v državah članicah EU ali za katere so organi v navedenih državah članicah izdali potrdila o enakovrednosti.

| 3.1.2 | vsaj 15 (petnajst) let dokazanih delovnih izkušenj v okviru polnega delovnega časa, pridobljenih do izteka roka za prijavo, ki so povezane z nalogami in dolžnostmi, in sicer po prejemu kvalifikacije, ki potrjuje zgoraj navedeno dokončano stopnjo izobrazbe, ki je eden od pogojev za prijavo;


  Upoštevajo se samo ustrezno dokumentirane poklicne dejavnosti.




  VSAKO POSAMEZNO OBDOBJE SE UPOŠTEVA SAMO ENKRAT (leta študija ali delovnih izkušenj se lahko štejejo kot upravičena, če se ne prekrivajo z drugimi obdobji študija ali delovnih izkušenj, na primer, če ima kandidat zaposlitev s polnim delovnim časom in ob večerih in koncih tedna opravlja delo samostojnega svetovalca, se čas, porabljen za slednje, ne šteje v upoštevano obdobje).




  V primeru dela s krajšim delovnim časom se delovne izkušnje izračunajo sorazmerno glede na delovno obremenitev, ki jo navede kandidat.




  Kot delovne izkušnje se upošteva tudi obvezno služenje vojaškega roka ali opravljanje enakovredne civilne službe po tem, ko je kandidat dosegel minimalne kvalifikacije iz oddelka 4.1.1, če je v zvezi s tem predložena uradna dokumentacija.




  Samostojni ali samozaposleni kandidati morajo predložiti bodisi potrdilo o strokovni usposobljenosti (ali enakovreden dokument) bodisi kopijo vpisa v ustrezen poslovni register ali kateri koli uradni dokument (na primer davčni dokument), ki jasno prikazuje trajanje ustreznih delovnih izkušenj. |
| --- | --- |

3.1.2

vsaj 15 (petnajst) let dokazanih delovnih izkušenj v okviru polnega delovnega časa, pridobljenih do izteka roka za prijavo, ki so povezane z nalogami in dolžnostmi, in sicer po prejemu kvalifikacije, ki potrjuje zgoraj navedeno dokončano stopnjo izobrazbe, ki je eden od pogojev za prijavo;

Upoštevajo se samo ustrezno dokumentirane poklicne dejavnosti.

VSAKO POSAMEZNO OBDOBJE SE UPOŠTEVA SAMO ENKRAT (leta študija ali delovnih izkušenj se lahko štejejo kot upravičena, če se ne prekrivajo z drugimi obdobji študija ali delovnih izkušenj, na primer, če ima kandidat zaposlitev s polnim delovnim časom in ob večerih in koncih tedna opravlja delo samostojnega svetovalca, se čas, porabljen za slednje, ne šteje v upoštevano obdobje).

V primeru dela s krajšim delovnim časom se delovne izkušnje izračunajo sorazmerno glede na delovno obremenitev, ki jo navede kandidat.

Kot delovne izkušnje se upošteva tudi obvezno služenje vojaškega roka ali opravljanje enakovredne civilne službe po tem, ko je kandidat dosegel minimalne kvalifikacije iz oddelka 4.1.1, če je v zvezi s tem predložena uradna dokumentacija.

Samostojni ali samozaposleni kandidati morajo predložiti bodisi potrdilo o strokovni usposobljenosti (ali enakovreden dokument) bodisi kopijo vpisa v ustrezen poslovni register ali kateri koli uradni dokument (na primer davčni dokument), ki jasno prikazuje trajanje ustreznih delovnih izkušenj.

| 3.1.3 | državljanstvo ene od držav članic Evropske unije, Norveške, Islandije, Lihtenštajna ali Švice (11) in uživanje vseh državljanskih pravic (12); |
| --- | --- |

3.1.3

državljanstvo ene od držav članic Evropske unije, Norveške, Islandije, Lihtenštajna ali Švice (11) in uživanje vseh državljanskih pravic (12);

| 3.1.4 | izpolnjene vse zakonske obveznosti glede služenja vojaškega roka; |
| --- | --- |

3.1.4

izpolnjene vse zakonske obveznosti glede služenja vojaškega roka;

| 3.1.5 | predložitev ustreznih priporočil, ki dokazujejo primernost za opravljanje dela; |
| --- | --- |

3.1.5

predložitev ustreznih priporočil, ki dokazujejo primernost za opravljanje dela;

| 3.1.6 | fizična sposobnost za opravljanje nalog in dolžnosti (13) ter |
| --- | --- |

3.1.6

fizična sposobnost za opravljanje nalog in dolžnosti (13) ter

| 3.1.7 | predložitev dokazil o temeljitem znanju enega od jezikov Unije in zadovoljivem znanju drugega jezika Unije v obsegu, ki omogoča opravljanje nalog in dolžnosti. |
| --- | --- |

3.1.7

predložitev dokazil o temeljitem znanju enega od jezikov Unije in zadovoljivem znanju drugega jezika Unije v obsegu, ki omogoča opravljanje nalog in dolžnosti.

3.2   Izbirna merila

Ustreznost kandidatov bo na različnih stopnjah izbirnega postopka ocenjena na podlagi naslednjih meril:

3.2.1   Delovne izkušnje in znanje

| — | Univerzitetna diploma s področja poslovodenja, informacijskih tehnologij, zadev EU ali drugih področij, pomembnih za mandat in dejavnosti agencije, |
| --- | --- |

—

Univerzitetna diploma s področja poslovodenja, informacijskih tehnologij, zadev EU ali drugih področij, pomembnih za mandat in dejavnosti agencije,

| — | bogate delovne izkušnje na področju upravljanja dejavnosti IT, notranjega upravljanja in/ali uprave, po možnosti pridobljene v evropskem ali mednarodnem okolju, |
| --- | --- |

—

bogate delovne izkušnje na področju upravljanja dejavnosti IT, notranjega upravljanja in/ali uprave, po možnosti pridobljene v evropskem ali mednarodnem okolju,

| — | najmanj petletne (5-letne) dokazane izkušnje z oblikovanjem, upravljanjem in vodenjem večjih skupin na visoki ravni v mednarodnem in večkulturnem okolju, po možnosti v evropskih institucijah, agencijah ali drugih organih EU, ter s področja nadzora in vodenja osebja, |
| --- | --- |

—

najmanj petletne (5-letne) dokazane izkušnje z oblikovanjem, upravljanjem in vodenjem večjih skupin na visoki ravni v mednarodnem in večkulturnem okolju, po možnosti v evropskih institucijah, agencijah ali drugih organih EU, ter s področja nadzora in vodenja osebja,

| — | zelo dobro razumevanje okolja EU in sodelovanja med nacionalnimi upravami in institucijami EU, vključno s poznavanjem zakonodaje EU, pomembne za mandat in dejavnosti agencije, ter finančnih krogov EU, |
| --- | --- |

—

zelo dobro razumevanje okolja EU in sodelovanja med nacionalnimi upravami in institucijami EU, vključno s poznavanjem zakonodaje EU, pomembne za mandat in dejavnosti agencije, ter finančnih krogov EU,

| — | znanje in praktične izkušnje z obravnavanjem finančnih zadev v okolju EU, |
| --- | --- |

—

znanje in praktične izkušnje z obravnavanjem finančnih zadev v okolju EU,

| — | poznavanje in razumevanje mandata, ciljev, namenov in nalog agencije, |
| --- | --- |

—

poznavanje in razumevanje mandata, ciljev, namenov in nalog agencije,

| — | odlične sposobnosti pripravljanja dokumentov ter pisnega in ustnega komuniciranja v angleškem jeziku, vsaj na stopnji C1 (14). |
| --- | --- |

—

odlične sposobnosti pripravljanja dokumentov ter pisnega in ustnega komuniciranja v angleškem jeziku, vsaj na stopnji C1 (14).

3.2.2   Osebnostne lastnosti

| — | Sposobnost dela pod pritiskom in s kratkimi roki, |
| --- | --- |

—

Sposobnost dela pod pritiskom in s kratkimi roki,

| — | dokazana sposobnost analize zapletenih informacij, jasnega in strukturiranega iskanja rešitev, predlaganja in izvajanja priporočil ter sprejemanja tehtnih odločitev, |
| --- | --- |

—

dokazana sposobnost analize zapletenih informacij, jasnega in strukturiranega iskanja rešitev, predlaganja in izvajanja priporočil ter sprejemanja tehtnih odločitev,

| — | sposobnost pravočasnega odločanja in prerazporeditve prednostnih nalog v skladu s spremembami v hitro spreminjajočem se delovnem okolju, |
| --- | --- |

—

sposobnost pravočasnega odločanja in prerazporeditve prednostnih nalog v skladu s spremembami v hitro spreminjajočem se delovnem okolju,

| — | sposobnost spodbujanja ustreznih socialnih, etičnih in organizacijskih standardov pri vsaki komunikaciji, notranji in zunanji, v skladu s storitveno naravnanim pristopom. |
| --- | --- |

—

sposobnost spodbujanja ustreznih socialnih, etičnih in organizacijskih standardov pri vsaki komunikaciji, notranji in zunanji, v skladu s storitveno naravnanim pristopom.

3.2.3   Vodstvene sposobnosti

| — | Sposobnost ustvarjanja, spodbujanja in zagovarjanja poslanstva in vrednot agencije, |
| --- | --- |

—

Sposobnost ustvarjanja, spodbujanja in zagovarjanja poslanstva in vrednot agencije,

| — | zelo dober vpogled v splošno okolje deležnikov in dobro razumevanje zahtev in interesov notranjih in zunanjih deležnikov ob proaktivnem iskanju rednih stikov z vsemi deležniki, da se zagotovi, da je to razumevanje vedno aktualno, |
| --- | --- |

—

zelo dober vpogled v splošno okolje deležnikov in dobro razumevanje zahtev in interesov notranjih in zunanjih deležnikov ob proaktivnem iskanju rednih stikov z vsemi deležniki, da se zagotovi, da je to razumevanje vedno aktualno,

| — | sposobnost učinkovitega in nedvoumnega sporazumevanja tako, da prejemnik zagotovo razume sporočilo, ter učinkovitega prilagajanja načina komuniciranja različnim ciljnim skupinam, |
| --- | --- |

—

sposobnost učinkovitega in nedvoumnega sporazumevanja tako, da prejemnik zagotovo razume sporočilo, ter učinkovitega prilagajanja načina komuniciranja različnim ciljnim skupinam,

| — | sposobnost razvoja in vzpostavitve postopkov in struktur na različnih področjih dejavnosti ter upravljanja in nadzorovanja sprememb, s katerimi se preizkušajo nove metode za izboljšave, |
| --- | --- |

—

sposobnost razvoja in vzpostavitve postopkov in struktur na različnih področjih dejavnosti ter upravljanja in nadzorovanja sprememb, s katerimi se preizkušajo nove metode za izboljšave,

| — | sposobnost realističnega in doslednega oblikovanja in upravljanja proračunov v skladu z načeli, določenimi v finančnih uredbah, |
| --- | --- |

—

sposobnost realističnega in doslednega oblikovanja in upravljanja proračunov v skladu z načeli, določenimi v finančnih uredbah,

| — | sposobnost pretvarjanja strategije ali operativnih politik v merljive cilje in razvoj dobro organiziranih načrtov po logičnih stopnjah ter na podlagi prednostnih nalog. |
| --- | --- |

—

sposobnost pretvarjanja strategije ali operativnih politik v merljive cilje in razvoj dobro organiziranih načrtov po logičnih stopnjah ter na podlagi prednostnih nalog.

Delovni jezik agencije eu-LISA je angleščina. Sposobnost komunikacije v angleščini je zato bistvena zahteva.

4.   NEODVISNOST IN IZJAVA O INTERESIH

Izbrani kandidat bo moral podati izjavo o zavezanosti, da bo deloval neodvisno v interesu agencije eu-LISA, in izjavo v zvezi z morebitnimi interesi, ki bi lahko vplivali na njegovo neodvisnost.

5.   ENAKE MOŽNOSTI

Agencija eu-LISA izvaja politiko enakih možnosti ter sprejema prijave ne glede na spol, raso, barvo kože, etnično ali družbeno poreklo, genetske značilnosti, jezik, vero ali prepričanje, politično ali drugo mnenje, pripadnost narodni manjšini, premoženje, rojstvo, invalidnost, starost ali spolno usmerjenost.

6.   IZBIRNI POSTOPEK

Izbirni postopek vključuje naslednje korake:

| — | za izbirni postopek se ustanovi izbirni odbor, ki ga imenuje organ za imenovanja, |
| --- | --- |

—

za izbirni postopek se ustanovi izbirni odbor, ki ga imenuje organ za imenovanja,

| — | po vložitvi se pregleda vsaka prijava, da se preveri, ali kandidat izpolnjuje merila za prijavo, |
| --- | --- |

—

po vložitvi se pregleda vsaka prijava, da se preveri, ali kandidat izpolnjuje merila za prijavo,

| — | vse prijave, ki izpolnjujejo merila za prijavo, izbirni odbor ovrednoti glede na izbirna merila, določena v tem razpisu za prosto delovno mesto, |
| --- | --- |

—

vse prijave, ki izpolnjujejo merila za prijavo, izbirni odbor ovrednoti glede na izbirna merila, določena v tem razpisu za prosto delovno mesto,

| — | najboljše usposobljeni kandidati, ki so dobili najvišje število točk, bodo povabljeni na razgovor, ki bo vključeval pisni preizkus kompetenc, |
| --- | --- |

—

najboljše usposobljeni kandidati, ki so dobili najvišje število točk, bodo povabljeni na razgovor, ki bo vključeval pisni preizkus kompetenc,

| — | na stopnji za razgovore izbirni odbor pregleda profile kandidatov in jih oceni v skladu z izbirnimi merili. Iz te skupine bodo preizkuse v ocenjevalnem centru opravljali samo najvišje ocenjeni kandidati, ki jih bo izbirni odbor predhodno uvrstil na ožji seznam, preizkuse pa bo izvedel zunanji ponudnik, |
| --- | --- |

—

na stopnji za razgovore izbirni odbor pregleda profile kandidatov in jih oceni v skladu z izbirnimi merili. Iz te skupine bodo preizkuse v ocenjevalnem centru opravljali samo najvišje ocenjeni kandidati, ki jih bo izbirni odbor predhodno uvrstil na ožji seznam, preizkuse pa bo izvedel zunanji ponudnik,

| — | za vključitev na ožji seznam mora kandidat prejeti vsaj 70 % največjega števila točk, ki jih je mogoče dobiti na podlagi ocene razgovora in pisnega preizkusa, |
| --- | --- |

—

za vključitev na ožji seznam mora kandidat prejeti vsaj 70 % največjega števila točk, ki jih je mogoče dobiti na podlagi ocene razgovora in pisnega preizkusa,

| — | ocenjevalni center za vsakega kandidata, ki opravi preizkus v ocenjevalnem centru, pripravi nezavezujoče poročilo in ga predloži izbirnemu odboru. Izbirni odbor upošteva nezavezujoče mnenje ocenjevalnega centra, |
| --- | --- |

—

ocenjevalni center za vsakega kandidata, ki opravi preizkus v ocenjevalnem centru, pripravi nezavezujoče poročilo in ga predloži izbirnemu odboru. Izbirni odbor upošteva nezavezujoče mnenje ocenjevalnega centra,

| — | izbirni odbor sestavi razvrstitveni seznam najustreznejših kandidatov za delovno mesto, da lahko nato izvršni direktor upravnemu odboru predloži končni seznam najmanj treh kandidatov s priporočilom, |
| --- | --- |

—

izbirni odbor sestavi razvrstitveni seznam najustreznejših kandidatov za delovno mesto, da lahko nato izvršni direktor upravnemu odboru predloži končni seznam najmanj treh kandidatov s priporočilom,

| — | na predlog izvršnega direktorja upravni odbor imenuje namestnika izvršnega direktorja. Upravni odbor se lahko odloči opraviti razgovor s kandidati, ki jih je predlagal izvršni direktor, preden enega od teh imenuje za namestnika izvršnega direktorja. Upravni odbor odločitev sprejme z dvotretjinsko večino glasov svojih članov, |
| --- | --- |

—

na predlog izvršnega direktorja upravni odbor imenuje namestnika izvršnega direktorja. Upravni odbor se lahko odloči opraviti razgovor s kandidati, ki jih je predlagal izvršni direktor, preden enega od teh imenuje za namestnika izvršnega direktorja. Upravni odbor odločitev sprejme z dvotretjinsko večino glasov svojih članov,

| — | kandidatu, ki ga imenuje upravni odbor, mesto ponudi izvršni direktor, |
| --- | --- |

—

kandidatu, ki ga imenuje upravni odbor, mesto ponudi izvršni direktor,

| — | razgovor in pisni preizkus ter preizkusi v ocenjevalnem centru potekajo v angleščini. Če je angleščina materni jezik kandidata, bodo določena vprašanja na razgovoru ali pri pisnem preizkusu v jeziku, ki ga kandidat v prijavnem obrazcu navede kot drugi jezik EU, |
| --- | --- |

—

razgovor in pisni preizkus ter preizkusi v ocenjevalnem centru potekajo v angleščini. Če je angleščina materni jezik kandidata, bodo določena vprašanja na razgovoru ali pri pisnem preizkusu v jeziku, ki ga kandidat v prijavnem obrazcu navede kot drugi jezik EU,

| — | vsak kandidat, ki bo povabljen na razgovor, bo pisno obveščen o tem, ali je bil uvrščen na ožji seznam ali ne. Kandidati naj upoštevajo, da uvrstitev na ožji seznam še ne zagotavlja zaposlitve. |
| --- | --- |

—

vsak kandidat, ki bo povabljen na razgovor, bo pisno obveščen o tem, ali je bil uvrščen na ožji seznam ali ne. Kandidati naj upoštevajo, da uvrstitev na ožji seznam še ne zagotavlja zaposlitve.

Upoštevajte, da so delo in razprave izbirne komisije strogo zaupni, vsak stik z njenimi člani pa je strogo prepovedan.

Ker je angleščina delovni jezik agencije eu-LISA in ker bo moral biti uspešni kandidat takoj pripravljen za prevzem nalog delovnega mesta, bosta postopek zaposlovanja in vsa komunikacija s kandidati potekala v angleškem jeziku.

7.   ZAPOSLITEV IN POGOJI ZA ZAPOSLITEV

Izbranega kandidata bo po izbirnem postopku imenoval upravni odbor agencije eu-LISA na podlagi priporočila izbirnega odbora in izvršnega direktorja.

Zaradi razlogov, povezanih z operativnimi zahtevami agencije eu-LISA, bo moral kandidat po prejemu ponudbe za zaposlitev v kratkem času potrditi, da ponudbo sprejema, in prevzeti naloge delovnega mesta.

Izbrani kandidat bo zaposlen kot začasni uslužbenec v skladu s členom 2(a) Pogojev za zaposlitev drugih uslužbencev Evropske unije za obdobje petih let, ki se lahko podaljša enkrat za največ pet let. Delovno mesto začasnega uslužbenca bo glede na trajanje delovnih izkušenj uvrščeno na prvo ali drugo stopnjo funkcionalne skupine AD, razred 13.

Plača zaposlenih je sestavljena iz osnovne plače v eurih, prilagojene glede na korekcijski koeficient (ta za Talin v Estoniji trenutno znaša 82,2 %), ter izplačana v eurih (15).

Poleg osnovne plače so uslužbenci glede na svoj osebni položaj lahko upravičeni do različnih dodatkov.

Uslužbenci agencije eu-LISA plačujejo davek EU pri viru, pri čemer se od njihove plače plačujejo prispevki za zdravstveno in pokojninsko zavarovanje ter zavarovanje za primer brezposelnosti. Plače so oproščene plačila nacionalnega davka.

Zaposleni so lahko upravičeni tudi do povračila stroškov selitve in začetne začasne hranarine. Določbe, na podlagi katerih se izračunajo navedeni dodatki, so v Prilogi VII h kadrovskim predpisom, ki so na voljo na naslednjem naslovu:

http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:SL:PDF

Celotna plačna preglednica je na voljo v členu 66 kadrovskih predpisov.

Uslužbenci agencije eu-LISA imajo pravico do dveh delovnih dni letnega dopusta za vsak polni koledarski mesec dela. Na leto je povprečno 19 praznikov.

Celotno obdobje službovanja so člani osebja vključeni v pokojninski sistem EU. Pokojnina se dodeli ob doseženih najmanj desetih letih delovne dobe in dopolnitvi upokojitvene starosti. Pokojninske pravice, pridobljene v enem ali več nacionalnih sistemih pred začetkom dela v agenciji eu-LISA, se lahko prenesejo v pokojninski sistem EU.

Uslužbenci agencije eu-LISA so polno in po vsem svetu zavarovani v okviru skupnega sistema zdravstvenega zavarovanja. Osebje je zavarovano za primer bolezni ter tveganja poklicne bolezni in nesreče, poleg tega pa ima pravico do mesečnega nadomestila za primer brezposelnosti, prejemanja invalidnine in potovalnega zavarovanja.

Več informacij o delovnih pogojih začasnih uslužbencev je na voljo v Pogojih za zaposlitev drugih uslužbencev Evropske unije na naslovu: http://eurlex.europa.eu/LexUriServ/LexUriServ.do?uri=CONSLEG:1962R0031:20140101:SL:PDF.

Začetno obdobje trajanja pogodbe je pet let, vključno s poskusno dobo devetih mesecev, z možnostjo enkratnega podaljšanja pogodbe za največ pet let.

Vsi izbrani kandidati bodo morali imeti veljavno potrdilo za dostop do tajnih podatkov (TRÈS SECRET UE/EU TOP SECRET) ali imeti možnost pridobiti to potrdilo.

Potrdilo za dostop do tajnih podatkov pomeni potrdilo, ki ga izda pristojni organ in ki dokazuje, da je posameznik varnostno preverjen in ima veljavno nacionalno dovoljenje za dostop do tajnih podatkov ali dovoljenje za dostop do tajnih podatkov EU, in na katerem so navedeni stopnja tajnosti podatkov EU, do katerih ima lahko posameznik dostop (CONFIDENTIEL UE/EU CONFIDENTIAL ali višje), obdobje veljavnosti ustreznega dovoljenja za dostop do tajnih podatkov in datum izteka veljavnosti samega potrdila. Več informacij o tajnih podatkih EU je na voljo v Sklepu (EU, Euratom) 2015/444 o varnostnih predpisih za varovanje tajnih podatkov EU.

Kandidati, ki imajo trenutno veljavno dovoljenje za dostop do tajnih podatkov, agenciji eu-LISA zagotovijo kopijo varnostnega dovoljenja ter navedejo organ, ki je dovoljenje izdal, stopnjo in datum izteka veljavnosti. Če bo veljavnost dovoljenja za dostop do tajnih podatkov potekla v roku šestih mesecev, se postopek podaljšanja začne v najkrajšem možnem času.

Upoštevajte, da se potrebni postopek za pridobitev potrdila za dostop do tajnih podatkov lahko začne samo na zahtevo delodajalca in ne na zahtevo posameznega kandidata.

Če agencija eu-LISA od nacionalnega varnostnega organa izbranega kandidata ne pridobi zahtevanega potrdila za dostop do tajnih podatkov, bodisi med poskusno dobo ali po njej, si pridržuje pravico, da prekine katero koli veljavno pogodbo o zaposlitvi.

8.   VARSTVO OSEBNIH PODATKOV

Agencija eu-LISA zagotavlja, da se osebni podatki kandidatov obdelujejo v skladu z Uredbo (EU) 2018/1725 Evropskega parlamenta in Sveta (16).

Upoštevajte, da agencija eu-LISA kandidatom ne vrača prijav.

Pravna podlaga za izbirne postopke začasnih uslužbencev, zaposlenih v skladu s členom 2(a), je določena v Pogojih za zaposlitev drugih uslužbencev Evropske unije (17).

Namen obdelave osebnih podatkov je omogočiti izbirne postopke.

Izbirni postopek se izvaja pod pristojnostjo enote za človeške vire agencije eu-LISA na oddelku za korporativne storitve. Upravljavec za namene varstva osebnih podatkov je v praksi vodja enote za človeške vire.

Informacije, ki jih predložijo kandidati, bodo dostopne strogo omejenemu številu osebja enote za človeške vire, izbirnemu odboru, po potrebi pa tudi izvršnemu direktorju, pooblaščeni osebi za varnost in/ali uradniku za pravne zadeve agencije eu-LISA.

Skoraj vsa polja v prijavnem obrazcu so obvezna; odgovori, ki jih predložijo kandidati v poljih, označenih kot neobvezna, se ne bodo upoštevali pri oceni njihove ustreznosti.

Obdelava podatkov se začne na datum prejema prijave. Naš pravilnik o shranjevanju podatkov določa:

| — | za prejete prijave, ki niso bile izbrane: dokumentacija v papirni obliki se arhivira in v arhivih hrani dve (2) leti, nato pa se uniči, |
| --- | --- |

—

za prejete prijave, ki niso bile izbrane: dokumentacija v papirni obliki se arhivira in v arhivih hrani dve (2) leti, nato pa se uniči,

| — | za zaposlene kandidate: podatki se hranijo deset (10) let po prenehanju delovnega razmerja ali zadnjem izplačilu pokojnine, po tem času pa se uničijo. |
| --- | --- |

—

za zaposlene kandidate: podatki se hranijo deset (10) let po prenehanju delovnega razmerja ali zadnjem izplačilu pokojnine, po tem času pa se uničijo.

Vsi kandidati lahko uveljavljajo pravico do dostopa do osebnih podatkov in pravico do njihovega popravka. V primeru identifikacijskih podatkov lahko kandidati navedene podatke popravijo kadar koli med postopkom. V primeru podatkov, ki se nanašajo na merila dopustnosti, pravice do popravka ni mogoče uveljavljati po roku za oddajo prijav.

Vse utemeljene zahtevke v zvezi z obdelavo osebnih podatkov kandidatov je treba nasloviti na enoto za človeške vire agencije na e-poštni naslov eulisa-RECRUITMENT@eulisa.europa.eu.

Kandidati se lahko kadar koli obrnejo na pooblaščeno osebo agencije eu-LISA za varstvo podatkov (dpo@eulisa.europa.eu) in/ali na Evropskega nadzornika za varstvo podatkov (edps@edps.europa.eu).

9.   PRITOŽBENI POSTOPEK

Če kandidat meni, da je imela določena odločitev zanj negativne posledice, lahko vloži pritožbo v skladu s členom 90(2) Kadrovskih predpisov za uradnike Evropske unije in Pogojev za zaposlitev drugih uslužbencev Evropske unije na naslednji e-poštni naslov:

eulisa-RECRUITMENT@eulisa.europa.eu ali poštni naslov:

| eu-LISA |
| --- |
| (European Union Agency for the Operational Management of Large-Scale IT Systems in the Area of Freedom, Security and Justice) |
| Vesilennuki 5 |
| 10415 Tallinn |
| ESTONIA |

eu-LISA

(European Union Agency for the Operational Management of Large-Scale IT Systems in the Area of Freedom, Security and Justice)

Vesilennuki 5

10415 Tallinn

ESTONIA

Pritožbo je treba vložiti v treh mesecih. Rok za začetek takega postopka začne veljati, ko je kandidat obveščen o dejanju, ki ima zanj negativne posledice.

10.   PRIJAVNI POSTOPEK

Da se šteje, da je prijava veljavna in izpolnjuje merila za prijavo, mora kandidat v orodju za e-zaposlovanje agencije eu-LISA ustvariti račun, vnesti osebne podatke in podatke iz življenjepisa ter izpolniti kontrolne sezname glede izpolnjevanja meril za prijavo in izbirnih meril.

Če se želite prijaviti na delovno mesto v agenciji eu-LISA, morate to storiti prek orodja za e-zaposlovanje. Agencija ne sprejema prijav, predloženih na kateri koli drug način (npr. prek elektronske ali navadne pošte), ali špekulativnih prijav.

Rok za oddajo prijav je: 21. maj 2019 ob 23.59 po vzhodnoevropskem času in 22.59 po srednjeevropskem času.

Kandidatom priporočamo, da z oddajo prijav ne čakajo do zadnjega dneva, saj se lahko zaradi preobremenjenosti internetnih povezav ali napake pri povezavi pojavijo težave pri pošiljanju. Agencija eu-LISA ni odgovorna v primeru zamud zaradi tovrstnih težav.

Ko orodje za e-zaposlovanje agencije eu-LISA prejme vloge, kandidati po elektronski pošti prejmejo samodejno sporočilo o potrditvi prejema vloge.

Če se na kateri koli stopnji izbirnega postopka ugotovi, da je katera koli informacija, ki jo je predložil kandidat, neresnična, bo zadevni kandidat izločen iz izbirnega postopka.

Agencija eu-LISA obvešča, da bodo zaradi velikega števila prošenj obveščeni samo tisti kandidati, ki bodo izbrani v naslednji krog izbirnega postopka.

V primeru kakršnih koli vprašanj o izbirnem postopku nam pišite po elektronski pošti na naslov:

eulisa-RECRUITMENT@eulisa.europa.eu

Če boste izbrani v naslednji krog izbirnega postopka, bo od vas zahtevano, da predložite dokazila, ki potrjujejo izjave, ki ste jih navedli v zvezi s to prijavo.

Upoštevajte, da lahko med rokom za oddajo prijav in oblikovanjem ožjega seznama kandidatov za razgovor mine več mesecev.

---

(1)  Sklep Komisije (EU, Euratom) 2015/444 z dne 13. marca 2015 o varnostnih predpisih za varovanje tajnih podatkov EU (UL L 72, 17.3.2015, str. 53).

(2)  Datum objave: 9. april 2019.

(3)  Uredba (EU) 2018/1726 Evropskega parlamenta in Sveta z dne 14. novembra 2018 o Agenciji Evropske unije za operativno upravljanje obsežnih informacijskih sistemov s področja svobode, varnosti in pravice (eu-LISA), o spremembi Uredbe (ES) št. 1987/2006 in Sklepa Sveta 2007/533/PNZ ter o razveljavitvi Uredbe (EU) št. 1077/2011 (UL L 295, 21.11.2018, str. 99).

(4)  Uredba (EU) št. 603/2013 Evropskega parlamenta in Sveta z dne 26. junija 2013 o vzpostavitvi sistema Eurodac za primerjavo prstnih odtisov zaradi učinkovite uporabe Uredbe (EU) št. 604/2013 o vzpostavitvi meril in mehanizmov za določitev države članice, odgovorne za obravnavanje prošnje za mednarodno zaščito, ki jo v eni od držav članic vloži državljan tretje države ali oseba brez državljanstva, in o zahtevah za primerjavo s podatki iz sistema Eurodac, ki jih vložijo organi kazenskega pregona držav članic in Europol za namene kazenskega pregona, ter o spremembi Uredbe (EU) št. 1077/2011 o ustanovitvi Evropske agencije za operativno upravljanje obsežnih informacijskih sistemov s področja svobode, varnosti in pravice (UL L 180, 29.6.2013,str. 1).

(5)  Uredba (ES) št. 1987/2006 Evropskega parlamenta in Sveta z dne 20. decembra 2006 o vzpostavitvi, delovanju in uporabi druge generacije schengenskega informacijskega sistema (SIS II) (UL L 381, 28.12.2006, str. 4) in Sklep Sveta 2007/533/PNZ z dne 12. junija 2007 o vzpostavitvi, delovanju in uporabi druge generacije schengenskega informacijskega sistema (SIS II) (UL L 205, 7.8.2007, str. 63).

(6)  Uredba (ES) št. 767/2008 Evropskega parlamenta in Sveta z dne 9. julija 2008 o vizumskem informacijskem sistemu (VIS) in izmenjavi podatkov med državami članicami o vizumih za kratkoročno prebivanje (Uredba VIS) (UL L 218, 13.8.2008, str. 60).

(7)  Uredba (EU) 2017/2226 Evropskega parlamenta in Sveta z dne 30. novembra 2017 o vzpostavitvi sistema vstopa/izstopa (SVI) za evidentiranje podatkov o vstopu in izstopu ter podatkov o zavrnitvi vstopa državljanov tretjih držav pri prehajanju zunanjih meja držav članic in določitvi pogojev za dostop do SVI zaradi preprečevanja, odkrivanja in preiskovanja kaznivih dejanj ter o spremembi Konvencije o izvajanju Schengenskega sporazuma in uredb (ES) št. 767/2008 ter (EU) št. 1077/2011 (UL L 327, 9.12.2017, str. 20). Popravek Uredbe (EU) 2017/2225 Evropskega parlamenta in Sveta z dne 30. novembra 2017 o spremembi Uredbe (EU) 2016/399 glede uporabe sistema vstopa/izstopa (UL L 327, 9.12.2017, str. 1) (UL L 312, 7.12.2018, str. 107).

(8)  Uredba (EU) 2018/1240 Evropskega parlamenta in Sveta z dne 12. septembra 2018 o vzpostavitvi Evropskega sistema za potovalne informacije in odobritve (ETIAS) ter spremembi uredb (EU) št. 1077/2011, (EU) št. 515/2014, (EU) 2016/399, (EU) 2016/1624 in (EU) 2017/2226 (UL L 236, 19.9.2018, str. 1) ter Uredba (EU) 2018/1241 Evropskega parlamenta in Sveta z dne 12. septembra 2018 o spremembi Uredbe (EU) 2016/794 za namene vzpostavitve Evropskega sistema za potovalne informacije in odobritve (ETIAS) (UL L 236, 19.9.2018, str. 72).

(9)  Predlog Uredbe Evropskega parlamenta in Sveta o vzpostavitvi centraliziranega sistema za določitev držav članic, ki imajo informacije o obsodbah državljanov tretjih držav in oseb brez državljanstva, za dopolnitev in podporo evropskega informacijskega sistema kazenskih evidenc (ECRIS-TCN) ter o spremembi Uredbe (EU) št. 1077/2011 (COM(2017) 344 final).

(10)  COM(2017) 794 final, 2017/0352 (COD) in COM(2017) 793 final, 2017/0351 (COD).

(11)  Za imenovanje osebja iz držav, povezanih z izvajanjem, uporabo in razvojem schengenskega pravnega reda ter ukrepov, povezanih s sistemom Eurodac, se sprejmejo ureditve, opredeljene v členu 42 nove uredbe o agenciji eu-LISA.

(12)  Izbrani kandidat bo moral pred imenovanjem predložiti potrdilo o nekaznovanosti, ki ga izda pristojni organ.

(13)  Pred imenovanjem bo uspešni kandidat opravil zdravniški pregled v izbrani zdravstveni ustanovi, da se agencija prepriča, da kandidat izpolnjuje zahtevo iz člena 12(2)(d) Pogojev za zaposlitev drugih uslužbencev Evropske unije.

(14)  Glej jezikovne stopnje skupnega evropskega referenčnega okvira za jezike: http://europass.cedefop.europa.eu/sl/resources/european-language levels-cefr.

(15)  Korekcijski koeficient se redno posodablja.

(16)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).

(17)  Pogoji za zaposlitev drugih uslužbencev Evropske unije, zlasti določbe o pogojih za zaposlitev iz naslova II.

---